รายชื่อสิ่งแรกในประเทศไทย
การปกครอง

รัฐธรรมนูญฉบับแรก คือ พระราชบัญญัติธรรมนูญการปกครองแผ่นดินสยามชั่วคราว พุทธศักราช 2475
พระมหากษัตริย์พระองค์แรกตามประวัติศาสตร์กระแสหลัก คือ พ่อขุนศรีอินทราทิตย์ ดำรงพระอิสริยยศระหว่างปี พ.ศ. 1781 จนถึงปี พ.ศ. 1811
สยามมกุฎราชกุมารพระองค์แรก คือ สมเด็จพระบรมโอรสาธิราช เจ้าฟ้ามหาวชิรุณหิศ สยามมกุฎราชกุมาร ดำรงพระอิสริยยศระหว่างวันที่ 14 มกราคม พ.ศ. 2430 จนถึงวันที่ 4 มกราคม พ.ศ. 2438
คณะรัฐมนตรีคณะแรก คือ คณะกรรมการราษฎร ดำรงตำแหน่งระหว่างวันที่ 28 มิถุนายน พ.ศ. 2475 จนถึงวันที่ 10 ธันวาคม พ.ศ. 2475
นายกรัฐมนตรีคนแรก คือ พระยามโนปกรณ์นิติธาดา (ก้อน หุตะสิงห์) ดำรงตำแหน่งระหว่างวันที่ 28 มิถุนายน พ.ศ. 2475 จนถึงวันที่ 20 มิถุนายน พ.ศ. 2476
นายกรัฐมนตรีหญิงคนแรก คือ ยิ่งลักษณ์ ชินวัตร ดำรงตำแหน่งระหว่างวันที่ 5 สิงหาคม พ.ศ. 2554 จนถึงวันที่ 7 พฤษภาคม พ.ศ. 2557
นายกรัฐมนตรีคนแรกที่ดำรงตำแหน่งครบวาระ คือ แปลก พิบูลสงคราม ในวาระที่ 7 ดำรงตำแหน่งระหว่างวันที่ 24 มีนาคม พ.ศ. 2495 จนถึงวันที่ 21 มีนาคม พ.ศ. 2500
นายกรัฐมนตรีคนแรกที่ดำรงตำแหน่งครบวาระ โดยมาจากการเลือกตั้งโดยตรง คือ ทักษิณ ชินวัตร ในวาระที่ 1 ดำรงตำแหน่งระหว่างวันที่ 9 กุมภาพันธ์ พ.ศ. 2544 จนถึงวันที่ 11 มีนาคม พ.ศ. 2548
นายกรัฐมนตรีคนแรกที่ดำรงตำแหน่งวาระไม่ติดต่อกัน คือ ควง อภัยวงศ์
นายกรัฐมนตรีคนแรกที่สังกัดกองทัพเรือ คือ ถวัลย์ ธำรงนาวาสวัสดิ์
นายกรัฐมนตรีคนแรกที่ถึงแก่อสัญกรรมในตำแหน่ง คือ สฤษดิ์ ธนะรัชต์ อสัญกรรมเมื่อวันที่ 8 ธันวาคม พ.ศ. 2506
สภาผู้แทนราษฎรชุดแรก คือ ผู้แทนราษฎรชั่วคราว ดำรงตำแหน่งระหว่างวันที่ 9 กุมภาพันธ์ พ.ศ. 2544 จนถึงวันที่ 6 ธันวาคม พ.ศ. 2476
ประธานรัฐสภาและประธานสภาผู้แทนราษฎรคนแรก คือ เจ้าพระยาธรรมศักดิ์มนตรี (สนั่น เทพหัสดิน ณ อยุธยา) ดำรงตำแหน่งระหว่างวันที่ 28 มิถุนายน พ.ศ. 2475 จนถึงวันที่ 1 กันยายน พ.ศ. 2475
วุฒิสภาชุดแรก คือ วุฒิสภาไทย ชุดที่ 1 ดำรงตำแหน่งระหว่างวันที่ 24 พฤษภาคม พ.ศ. 2489 จนถึงวันที่ 8 พฤศจิกายน พ.ศ. 2490
ประธานวุฒิสภาคนแรก คือ วิลาศ โอสถานนท์ ดำรงตำแหน่งระหว่างวันที่ 4 มิถุนายน พ.ศ. 2489 จนถึงวันที่ 24 สิงหาคม พ.ศ. 2489
ประธานศาลฎีกาคนแรก คือ พระเจ้าบรมวงศ์เธอ กรมหลวงพิชิตปรีชากร ได้รับแต่งตั้งเมื่อปี พ.ศ. 2428
ประธานศาลฎีกาหญิงคนแรก คือ เมทินี ชโลธร ดำรงตำแหน่งระหว่างวันที่ 1 ตุลาคม พ.ศ. 2563 จนถึงวันที่ 30 กันยายน พ.ศ. 2564
รัฐมนตรีหญิง 2 คนแรก คือ เลอศักดิ์ สมบัติศิริ ว่าการกระทรวงคมนาคม และวิมลศิริ ชำนาญเวช ว่าการทบวงมหาวิทยาลัยของรัฐ ได้รับแต่งตั้งพร้อมกันเมื่อปี พ.ศ. 2519
ผู้ว่าราชการกรุงเทพมหานครคนแรก คือ ชำนาญ ยุวบูรณ์ ดำรงตำแหน่งระหว่างวันที่ 1 มกราคม พ.ศ. 2516 จนถึงวันที่ 22 ตุลาคม พ.ศ. 2516
ผู้ว่าราชการกรุงเทพมหานครคนแรกที่มาจากการเลือกตั้ง คือ ธรรมนูญ เทียนเงิน ดำรงตำแหน่งระหว่างวันที่ 12 สิงหาคม พ.ศ. 2518 จนถึงวันที่ 29 เมษายน พ.ศ. 2520
ผู้ว่าราชการหญิงคนแรก คือ จรัสศรี ทีปิรัช ประจำจังหวัดนครนายก ดำรงตำแหน่งระหว่างวันที่ 26 มกราคม พ.ศ. 2536 จนถึงวันที่ 5 มิถุนายน พ.ศ. 2541
ปลัดหน่วยงานระดับกระทรวงหญิงคนแรก คือ ผาณิต นิติทัณฑ์ประภาศ ประจำสำนักนายกรัฐมนตรี ดำรงตำแหน่งระหว่างวันที่ 25 เมษายน พ.ศ. 2542 จนถึง 30 กันยายน พ.ศ. 2544
อธิบดีหญิงคนแรก คือ พระเจ้าบรมวงศ์เธอ กรมหลวงทิพยรัตนกิริฏกุลินี อธิบดีกรมโขลน สังกัดกระทรวงวัง
สมาชิกสภาผู้แทนราษฎรหญิงคนแรกของ คือ อรพินท์ ไชยกาล มาจากการเลือกตั้งสมาชิกสภาผู้แทนราษฎรไทย พ.ศ. 2492
รัฐประหารครั้งแรกที่ประสบความสำเร็จ คือ รัฐประหารเดือนเมษายน พ.ศ. 2476
คณะรัฐประหารคณะแรกที่ได้ครองอำนาจ คือ คณะทหารแห่งชาติ เมื่อปี พ.ศ. 2490
กลุ่มการเมืองที่ตามอุดมการณ์กลุ่มแรก คือ คณะราษฎร ก่อตั้งเมื่อปี พ.ศ. 2469 (ยุบเมื่อปี พ.ศ. 2500)
พรรคการเมืองที่ถูกรับรองพรรคแรก คือ พรรคก้าวหน้า ก่อตั้งเมื่อปี พ.ศ. 2488 (ยุบพรรคเมื่อปี พ.ศ. 2489)
พรรคการเมืองที่จดทะเบียนพรรคแรก คือ พรรคเสรีมนังคศิลา ก่อตั้งเมื่อปี พ.ศ. 2498 (ยุบพรรคเมื่อปี พ.ศ. 2500)
พรรคการเมืองที่เป็นแกนนำรัฐบาลพรรคแรก คือ พรรคแนวรัฐธรรมนูญ เป็นแกนนำรัฐบาลครั้งแรกเมื่อปี พ.ศ. 2489
การเลือกตั้งทั่วไปครั้งแรก คือ การเลือกตั้งสมาชิกสภาผู้แทนราษฎร พ.ศ. 2476
ทำเนียบรัฐบาลและรัฐสภาแห่งแรก คือ พระที่นั่งอนันตสมาคม